© община Ямбол

Официален латински надпис от времето на римския император Марк Аврелий (161-180 г.) откри екип на Регионалния исторически музей в Ямбол. Каменната плоча е намерена при археологическите проучвания на Националния археологически резерват "Тракийски и античен град Кабиле", съобщават от пресцентъра на ямболската община.

По думите на директора на музея Стефан Бакърджиев последният намерен в района изцяло запазен римски надпис е отпреди 35 години.

Новооткритият надпис е свързан с построяването на римските терми (бани) в античния град, което е извършено в периода 166-169 г. под ръководството на префекта на Втора Луцензианска кохорта – Елий Руф. Находката е разкрита при проучване в района, където се е намирал щабът на римската кохорта.

Надписът е в 7 реда, изсечени върху каменна плоча с размери 80 на 60 см.